पाएं अपने शहर की ताज़ा ख़बरें और फ्री ई-पेपरडाउनलोड करें
कॉलेजों में ऑफलाइन लेकिन घर बैठकर परीक्षा देने का दौर शुरू होने को है। वहीं लॉकडाउन को 16 मई तक बढ़ा दिया गया है। कुछ सेवाओं और दुकानों को छूट दी गई है, लेकिन स्टेशनरी को अब भी बंद रखा गया है। इन हालातों में कॉलेज के छात्रों को स्टेशनरी सामानों के लिए परेशान होना पड़ रहा है।
कई छात्र बीएड की परीक्षा की तैयारी कर रहे हैं, जहां 13 मई तक उन्हें अपने पर्चे डाक से भेजने हैं, लेकिन स्टेशनरी नहीं खुलने से वे अपनी परीक्षा ही नहीं लिख पा रहे हैं। इन हालातों में छात्रों को लेखन सामग्री नहीं मिल पा रही है। इसके चलते उन्हें भटकना पड़ रहा है।
बीएड की परीक्षा के लिए घरों पर लिखने हैं पर्चे
बीएड कर रही एक छात्रा ने बताया कि वह दुर्ग के एक कॉलेज से बीएड की पढ़ाई कर रही हैं। कोरोना काल में लॉकडाउन के चलते कॉलेज बंद हैं और उन्हें 13 मई से पहले पर्चे घरों पर ही लिखकर डाक से भेजना है। अब जब स्टेशनरी दुकानें बंद हैं, इशके कारण परेशानी हो रही है।
कुछ निजी स्कूलों में भी चल रहे होम एग्जाम
इधर परीक्षाओं के इन दिनों में कुछ निजी स्कूलों में होम एग्जाम भी चल रहे हैं, जिसमें बच्चों को घरों पर ही अपनी परीक्षा ऑनलाइन और ऑफलाइन, दोनों तरीकों से देनी पड़ रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn